stanford-oval/wikipedia huggingface dataset:
10. marraskuuta
Juhlapäiviä

Muinainen Latvia: Martini. Syksyn ja talven välisen siirtymäkauden juhla. Talveen valmistautuminen (säilöntä ja sadonkorjuu) päättyi talvikauden alkaessa. Martins-talvijumalan kausi alkoi ihmisten, karjan ja hevosten suojelijana (Usins-jumala suojeli kesällä).
| 0 | 1 | 2 |
| --- | --- | --- |
|  |   Lyhyt tiivistelmä päivästä 10. marraskuuta: |  |
:   Vicky Rosti 1483 – Protestanttisen uskonpuhdistuksen johtaja Martti Luther syntyi.  1871 – Walesilainen toimittaja Henry Stanley löysi kadoksissa olleen skotlantilaisen tutkimusmatkailijan David Livingstonen Ujijista, Tanganjikajärven läheltä.  1939 – F. E. Sillanpäälle myönnettiin kirjallisuuden Nobel-palkinto.  1958 – Laulaja ja sanoittaja Vicky Rosti syntyi.  1999 – Ruotsalainen seiväshyppääjä Armand Duplantis syntyi.  1999 – Maailman antidopingtoimisto perustettiin.  
Katso myös: kalenteri ~ 9. marraskuuta, 11. marraskuuta
Vuoden kuukaudet ja päivät
| --- | --- |
tammikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Fusidiinihappo

| --- | --- |

Fusidiinihappo
Systemaattinen (IUPAC) nimi
2-[(1S,2S,5R,6S,7S,10S,11S,13S,14Z,15R,17R)-13-(asetyloksi)-5,17-dihydroksi-2,6,10,11-tetrametyylitetrasyklo[8.7.0.02,7.011,15]heptadekan-14-yylideeni]-6-metyylihept-5-eenihappo
Tunnisteet
CAS-numero: 6990-06-3
ATC-koodi: D06AX01
PubChem CID: 3000226
DrugBank: DB02703
Kemialliset tiedot
Kaava: C31H48O6 
Moolimassa: 516,694 g/mol
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus: 91 %
Proteiinisitoutuminen: 97–99 %
Metabolia:  ?
Puoliintumisaika: 5–6 tuntia
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa: oraalinen
Fusidiinihappo, kemialliselta nimeltään 2-[(1S,2S,5R,6S,7S,10S,11S,13S,14Z,15R,17R)-13-(asetyloksi)-5,17-dihydroksi-2,6,10,11-tetrametyylitetrasyklo[8.7.0.02,7.011,15]heptadekan-14-yylideeni]-6-metyylihept-5-eenihappo, on antibiootti, joka tehoaa grampositiivisiin bakteereihin kuten streptokokkeihin ja stafylokokkeihin. Gramnegatiivisista kokkibakteereista lääkkeelle ovat koeputkessa herkkiä Neisseria-suvun lajit kuten gonokokki ja meningokokki. Lääkkeellä on todettu tehoa myös mykobakteereihin. Suurimman käytön lääke on saanut pinnallisissa tulehduksissa kuten silmien ja ihon tulehduksissa. Sitä voi nauttia myös sisäisesti esimerkiksi tabletteina, mutta se on paljon esimerkiksi tavallisia penisilliinejä kalliimpaa. Aineen on kehittänyt lääkeyhtiö Leo Pharma jo 1960-luvulla ja se on yhä käytössä. Fusidiinihappo eristettiin alun perin Fusidium coccineum sienestä.
Fusidiinihappo on kiinteää ainetta ja sen kemiallinen kaava on C31H48O6, moolimassa 516,709 g/mol, sulamispiste 192.5 °C ja CAS-numero 6990-06-3.
Rakenne ja toiminta

Fusidiinihappo on rakenteeltaan steroidi, vaikka siltä puuttuvat tyypilliset steroidien hormoniominaisuudet. Suun kautta nautittuna aine erittyy maksaan, jossa se hajoaa, mutta myös muihin kudoksiin kuten sappeen. Aine sitoutuu voimakkaasti veren proteiineihin. Sillä on lyhyehkö puoliintumisaika elimistössä, alle kuusi tuntia. Selkäydinnesteeseen aine ei kulkeudu lainkaan ja virtsaankin vain vähäisessä määrin. Lääke haittaa bakteerien valkuaissynteesiä. Lääkkeen hyvä puoli on sen kapea bakteerikirjo eli se ei häiritse paljonkaan elimistön muuta mikrobikantaa. Myöskään allergisoituminen lääkkeelle ei ole yleistä eikä se aiheuta juurikaan ristiallergioita toisten lääkkeiden kanssa. Huonona puolena on resistenssin nopea kehittyminen lääkettä vastaan, mistä syystä sitä ei tulisi käyttää turhan pitkään eikä ilman bakteerin herkkyysmääritystä. Haittavaikutuksina on mainittu ruoansulatuskanavan oireet.
Paikallishoidossa kuten ihovoiteissa fusidiinihapon ohella voidaan antaa jotakin glukokortikoidia. Tableteissa fusidiinihappo on natriumfusidaattina (C31H47NaO6), joka on fusidiinihapon suolalähde?.
Aiheesta muualla

PubChem: Fusidic acid (englanniksi)
Human Metabolome Database (HMDB): Fusidic Acid (englanniksi)
DrugBank: Fusidic Acid (englanniksi)
Kyoto Encyclopedia of Genes and Genomes (KEGG): Fusidic acid (englanniksi)
Kyoto Encyclopedia of Genes and Genomes (KEGG): Sodium fusidate (englanniksi)
Imaami

Dagestanilainen imaami Šamil 1800-luvulta.
Imaami (arab. إمام‎, ’imām ’johtaja, esikuva’) on islamilaisen yhteisön hengellinen johtaja. Imaami vastaa sunnalaisessa islamissa kristillisen kirkon pappia: hän johtaa rukouksia ja saarnaa perjantairukouksessa, häntä tarvitaan häissä ja hautajaisissa, ja hän neuvoo muslimeita uskonasioissa. Islamissa uskonto kattaa elämän kaikki puolet, joten imaameille tehdyt kysymykset voivat koskea monenlaisia asioita.
Suurin ero kristilliseen pappiin on se, että imaamin tehtävään ei perinteisesti ole muodollista vihkimystä tai muodollisia pätevyysvaatimuksia. Imaamiksi valitaan henkilö, johon luotetaan ja jolla katsotaan olevan riittävästi tietoa islamista. Imaamin tulee olla myös hurskas ja hyvää tarkoittava. Suomessa kaikki imaamit ovat olleet itseoppineita. He saavat islamilaiselta yhdyskunnalta palkkaa, joka kootaan moskeijan saamista lahjoituksista ja islamilaisesta almuverosta (zakat). Nykyisin joissakin islamilaisissa maissa, kuten Turkissa, imaamin tehtävään on ammatillinen koulutus.
Toiseksi "imaami" voi olla myös korkea kunnianimi, joka annetaan poliittisille johtajille, kalifeille, islamin profeetoille, oppineille teologeille, uskonnollisille tuomareille sekä mufteille, jotka syvällisen šarian tuntemuksensa nojalla tulkitsevat islamilaista lakia ja antavat siitä lausuntoja.
Muhammed johtaa rukousta, johon osallistuvat myös Abraham, Mooses ja Jeesus. (Muhammedin taivasmatka).
Kolmanneksi "imaami" on myös kuka tahansa muslimi toimiessaan rukouksen johtajana. Islamilainen rukoushetki (salat) suoritetaan mielellään yhdessä. Toimitus vaatii johtajan, joka on tällöin imaami, vaikka osallistujia olisi vain kaksi.
Neljänneksi "imaami" šiialaisuudessa on islamin korkein johtaja, joka on kuitenkin jo yli tuhat vuotta ollut kätkeytyneenä.
Imaamit šiialaisuudessa

Šiialaisuudessa sunnien imaamia vastaava henkilö on mullah. Imaamin nimi on varattu muuhun tarkoitukseen: he ovat Muhammedin suoria seuraajia poliittis-uskonnollisina johtajina. Imaamien ketju on kuitenkin katkennut jo 700- tai 800-luvulla, mutta asia tulkitaan niin, että viimeinen imaami on vain kätkeytynyt.
Šiiat uskovat, että Ali ibn Abi Talibin tullessa Muhammedin kuoltua umman poliittiseksi johtajaksi vuonna 656, hänelle siirtyi myös Muhammedin uskonnollinen auktoriteetti. Näin hänestä tuli ensimmäinen imaami. Imaamin tehtävänä oli ohjata muslimeita tulkitsemalla Jumalan lakia. Tässä häntä auttoi läheinen yhteys Jumalaan, mikä ilmeni inspiraationa (ilhām). Se oli eri asia kuin ainoastaan Muhammedille kuuluva yhteyden muoto eli ilmestykset (waḥy).
Šiiat uskovat, että Jumalan armo ja oikeudenmukaisuus ilmenee siinä, että maailma ei koskaan ole ilman imaamia, sillä muuten ihmisillä ei olisi ketään, joka ohjaisi heitä. Imaamit valittiin jo luomisen alussa, ja he ovat joidenkin oppineiden mielestä olleet aina olemassa valona. He ovat synnittömiä ja parhaita kaikista luoduista.
Šiialaisuuden suurimmassa koulukunnassa, kaksitoistašiialaisuudessa katsotaan, että uskonnollinen auktoriteetti siirtyi isältä pojalle aina 12. imaamiin asti. Jokaisen imaamin syntymää edelsivät ihmeet. Imaamien lukumäärä 12 rinnastuu moniin uskonnollisiin yhteyksiin, joissa luku 12 esiintyy (kuten Israelin 12 heimoa, Jeesuksen 12 opetuslasta, Muhammedin 12 seuraajaa). Imaamien ketju katkesi 12. imaamin kohdalla, joka jäi ilman poikaa. Kahdestoista imaami Hujjat Allah ibn al-Hasan kätkeytyi tullakseen takaisin mahdina vasta lopun aikojen koittaessa. Seitsemänšiialaisuudessa uskotaan, että imaamien ketju katkesi jo seitsemänteen imaamiin Musa ibn Ja’fariin, joka vastaavasti kätkeytyi.
Šiialaisuudessa imaamit olivat:
Ali ibn Abi Talib (600–661)
Hasan ibn Ali (625–670)
Husayn ibn Ali (626–680)
Ali ibn Husayn (658–712)
Muhammad ibn Ali (677–732
Ja’far al-Sadiq (Ja’far ibn Muhammad) (702–765)
Musa ibn Ja’far (744–799)
Ali ibn Musa (765–817)
Muhammad ibn Ali (810–835)
Ali al-Hadi (Ali ibn Muhammad) (827–868)
Hasan al-Askari (Hasan ibn Ali) (846–874)
Muhammad ibn Hasan (868–), myös nimellä Muhammad al Mahdi (868–).
Kahdestoista imaami palaa lopun aikoina mahdin hahmossa taistelemaan Antikristusta ja roomalaisia vastaan. Mahdi hallitsee islamilaisen lain mukaan ja hänen aikanaan vallitsee aineellinen hyvinvointi. Hän tuo mukanaan oikeudenmukaisuuden ja ajaa pois vääryyden. Ajatollah Ruhollah Khomeinin mukaan johtajina toimivat sillä välin oppineet faqihit imaamin edustajina. Khomeini oli itse tässä asemassa kuolemaansa saakka.
Imaamin asu

Imaamin virka-asu koostuu vartalon mittaisesta kaavusta, jota Turkissa kutsutaan cübbeksi, sekä päähineestä mikä on nimeltään sarik. Useimmissa maissa imaamin päähineeseen kiedotaan kaksi, kolme, kuusi tai jopa 12 metriä pitkä kangas, joka ilmentää imaamin arvoasemaa muslimiyhteisössä. Mitä suurempi sarik on, sitä korkea-arvoisemmasta imaamista on kyse. Tämä hierarkkinen käytäntö oli yleinen Osmanien valtakunnan aikana, ja se on säilynyt osittain tähän päivään saakka.
Imaamin koulutus ja valinta

Imaamit ovat yleensä itseoppineita eikä tehtävään ole muodollista tutkintoa. Perinteisesti muslimiyhteisö valitsee itse oman imaaminsa, joka on samalla yhteisön luottohenkilö myös muissa kuin uskonasioissa. Joissakin muslimimaissa vallitsee toinen tilanne siten, että valtionhallinto on määritellyt imaameille koulutusvaatimukset ja hallinto voi myös määrätä imaamin aivan tiettyyn moskeijaan.
Imaamin koulutus ja valinta > Perinteinen imaamin tausta

Keskiajalla islamilaisissa maissa uskonoppineita koulutettiin yhteiskunnan tarpeisiin eräänlaisella oppipoikajärjestelmällä, jossa oppilas kuunteli jotain kouluttajaa ja oppi tämän selostaman tietyn kirjan sisällön. Hän sai tästä todistuksena niin sanotun ijama-lisenssin, joka oikeutti hänet itsensä opettamaan samaa kirjaa. Uskonoppineita tarvittiin šariatuomareiksi mutta myös muihin tehtäviin. Imaamit eivät tarvinneet tällaista oppinutta koulutusta. Heidän taustansa oli koraanikouluissa, joissa lähinnä opeteltiin ulkoa Koraanin suuria.
Imaamin koulutus ja valinta > Turkki

Imaamit ovat Turkissa uskontoviraston nimittämiä virkamiehiä, joiden pätevyysvaatimukset on määritelty virkamieslaissa. Turkissa imaamin ura alkaa yleensä imaami-saarnaajalukiosta, jonka käyneitä on noin kaksi kolmasosaa kaikista imaameista. Lopullinen viimeistely tapahtuu uskontoviraston antamassa täydennyskoulutuksessa. Ylemmän palkkaluokan imaameilta vaaditaan teologisia opintoja ammattikorkeakoulussa tai yliopistossa. Ura alkaa kylämoskeijassa, mistä imaami voi kolmen vuoden kuluttua saada määräyksen kaupunkimoskeijaan. Moni imaami pyrkii myös Eurooppaan, minne Turkin valtio on perustanut moskeijoita imaamin virkoineen. Heitä on myös Suomessa.
Imaamin koulutus ja valinta > Egypti

Imaamin tehtäviin ei Egyptissä ole muodollisia vaatimuksia. Valinnassa otetaan huomioon tietämys islamista ja soveltuvuus tehtävään. Al-Azhar- peruskoulut tarjoavat tavallista enemmän tietoa uskonnosta ja opintoja voi sen jälkeen jatkaa al-Azharin yliopistossa, jossa opiskellaan niin sanottuja islamilaisia tieteitä.
Imaamin koulutus ja valinta > Marokko

Vuonna 2005 Marokossa aloitettiin uskonnollisten virkamiesten kouluttaminen "maltilliseen valtionislamiin". Tarkoituksena oli torjua radikaalien suuntausten kuten wahhabilaisuuden pääsy maahan. Pelkästään koraanikoulun käyneitä imaameja, joita oli yli 80 % kaikista, uudelleenkoulutettiin valtion täydennyskoulutuksessa. Lisäksi aloitettiin yksivuotinen imaamikoulutus, jonka pääsyvaatimuksena oli kandidaatintutkinto ja Koraanin ulkoa opettelu. Myös naisia koulutettiin ”hengellisiksi ohjaajiksi”, joskaan ei imaameiksi.
Imaamin koulutus ja valinta > Iran

Iranin mullahit ovat yleensä sivutoimisia ja palkattomia henkilöitä, jotka johtavat rukouksia. Perjantaimoskeijoissa on valtion palkkaama imam cuma, joka on koulutettu teologi.
Lahden moskeijan imaamin virkapuku (cübbe) sekä päähine (sarik).
Suomen rahajärjestelmän historian aikajana

Suomen rahajärjestelmän historian aikajana kuvaa Suomen valtion alueella käytettävään rahajärjestelmään liittyviä historiallisia vuosilukuja ja ajankohtia. Katso myös artikkelit Rahan historia Suomessa ja Suomen markka.
Ruotsin vallan aika

1000-luvulla Ruotsin vaikutuksen lisääntyessä Suomen alueella myös sen rajajärjestelmä levisi alueelle
Ruotsin raha yleistyi Ahvenanmaalla 1200-luvulla ja mantereella 1300-luvulta alkaen, sisämaassa 1400-luvulla.
Etelä-Suomessa käytettiin ruotsalaisen rahan rinnalla keskiajalla yleisesti myös liivinmaalaista rahaa, joka oli lyöty useimmin Tallinnassa.
Suomen suuriruhtinaskunta

1809 Suomi siirtyi Ruotsista osaksi Venäjää. Lailliseksi rahayksiköksi tuli hopearupla, mutta ruotsalainen raha pysyi vielä pitkään liikenteessä.
1811 Suomen ensimmäinen pankki, Waihetus- Laina- ja Depositioni -Contori, perustettiin Turkuun keisari Aleksanteri I määräyksestä. Ajan myötä pankista kehittyi Suomen Pankki, joka muuttui edelleen keskuspankiksi 1800-luvun loppupuolella.
1840 raharealisaatio: Suomessa palattiin hopeakantaan, eli hopearuplaan. Muutaman seuraavan vuoden aikana ruotsalainen raha lunastettiin pois liikenteestä.
1854 Venäjällä ja samalla Suomessa irtauduttiin hopeakannasta.
1860 oma raha markka, jonka arvo oli ¼ paperiruplasta. Julistus markasta annettiin 4. huhtikuuta.
1865 markka sidottiin hopeaan. Julistus arvon sitomisesta hopeaan luettiin Suomen kaikissa kirkoissa 12. marraskuuta.
1875 Suomen Pankki siirtyi osakatejärjestelmästä kontingenttijärjestelmään, jonka ansiosta liikkeellä ollut setelistö ei enää reagoinut yhtä herkästi valuuttavarannon muutoksiin.
1878 kultamarkka korvasi hopeamarkan vuoden alussa. Suomessa siirryttiin kultakantaan monien muiden eurooppalaisten valtioiden tavoin.
1905 Venäjän keisarikunnan valtionpankin haarakonttori aloitti elokuussa toimintansa Helsingissä
Suomen itsenäisyyden aika

1926 takaisin kultakantaan. $1 = 39,70 markkaa, kun se oli ollut vuonna 1913 5,23 markkaa eli devalvoituminen oli 87 %.
Suomen itsenäisyyden aika > Toisen kultakannan hajoaminen ja siirtyminen kelluviin kursseihin

1931 markka irrotettiin kultakannasta
1933 markka ”puntaklubiin”
Suomen itsenäisyyden aika > Sotatalouden vuodet

setelirahoituksella merkittävä asema
hinta- ja palkkasäännöstely
sodan jälkeen paineiden annettiin purkautua: seteleiden leikkaus, devalvaatiota
Suomen itsenäisyyden aika > Toisen maailmansodan jälkeinen aika

1948 Suomi mukaan Kansainväliseen valuuttarahastoon (IMF)
1957 devalvaatio 39 %
1967 devalvaatio 31,25%
Suomen itsenäisyyden aika > Bretton Woodsin–järjestelmä murtuu – tilalle valuuttaindeksijärjestelmä

markka suhteessa valuuttaindeksiin: ulkomaankaupassa tärkeät valuutat
1973 valuuttakäärme EEC:ssa
1979 EMS, ERM
Suomen itsenäisyyden aika > Kellunnan kautta Euroon

1980-luvulla Suomen taloudessa epätasapaino
1991 kesäkuussa markka sidottiin ecuun (EMS)
1991 devalvaatio 14 % (15. marraskuuta)
1992 markka kellumaan 8. syyskuuta. Menetti ecuun nähden arvoaan 27 %.
1995 Suomi liittyi EU:hun
1996 lokakuussa markka kytkettiin ERM:iin
1998 annetun lain mukaan Suomen pankin "tehtävänä on toteuttaa osaltaan Euroopan keskuspankin neuvoston määrittelemää rahapolitiikkaa."
1999 markka sidottiin kiinteällä vaihtokurssilla (1 : 5,94573) euroon, jota käytettiin markan ohella tilisiirroissa
2002 euro syrjäytti markan myös käteisrahana
Aiheesta muualla

Rahamuseo
Cloud9

| Cloud9 |
| --- | --- |

Perustettu:  2013
Tyyppi:  e-urheiluorganisaatio
Toimiala:  kilpapelaaminen
Päämaja:  Los Angeles, Yhdysvallat
Omistaja:  Jack Etienne
Aiheesta muualla
Sivusto
Infobox OKNimi-testi OK: 
Cloud9 (puhekielessä C9) on vuonna 2013 perustettu pohjoisamerikkalainen elektronisen urheilun seura, jonka päämaja sijaitsee Santa Monicassa, Kaliforniassa. Seuran perustivat alun perin League of Legendsiä varten Jack ja Paullie Etienne. Cloud9:llä on ollut vuosien varrella toimintaa monissa peleissä, kuten Counter-Strike: Global Offensive (myöh. Counter-Strike 2), Halo Infinite, Hearthstone, League of Legends, Overwatch, Super Smash Bros. Melee, Teamfight Tactics ja Valorant.
Cloud9:n Counter-Strike-joukkue on voittanut merkittävimpänä yhden major-turnauksen, ELEAGUE Major: Boston 2018:n. League of Legendsissä Cloud9 on menestynyt paljon, ja se on yksi historian parhaimmista joukkueista.
Aiheesta muualla

Virallinen sivusto
Twitter
Youtube
Instagram/
Facebook
| --- | --- |
Pääsarja:  Counter-Strike  Condition Zero Deleted Scenes  Source  Global Offensive  Counter-Strike 2 
Spin-off-sarja:  Neo  Online  Nexon: Zombies  Online 2 
Kilpapelaaminen:  Counter-Striken major-turnaukset 
Huomattavia pelaajia:  coldzera  dev1ce  flusha  GeT_RiGhT  GuardiaN  kennyS  olofmeister  s1mple  shox  ZywOo 
Huomattavia joukkueita:  Astralis  Cloud9  ENCE eSports  FaZe Clan  Fnatic  G2 Esports  Heroic  Mouz  Natus Vincere  Ninjas in Pyjamas  Virtus.pro  Vitality 
Katso myös:  Valve Corporation  HLTV  Gearbox Software  Ritual Entertainment  Turtle Rock Studios  Hidden Path Entertainment  Steam  GoldSrc  Source
Dido (laulaja)

| Dido |
| --- | --- |
 Dido vuonna 2019.
Henkilötiedot
Koko nimi:  Florian Cloud de Bounevialle O’Malley Armstrong
Syntynyt: 25. joulukuuta 1971 (ikä 52)
Ammatti:  laulaja-lauluntekijä, tuottaja
Sukulaiset:  Rollo Armstrong (veli)
Muusikko
Laulukielet:  englanti
Aktiivisena:  1993–
Tyylilajit:   pop  trip hop  vaihtoehtorock 
Soittimet:   piano  kitara  rummut  nokkahuilu 
Levy-yhtiöt:  Cheeky, Arista, Sony Music
Aiheesta muualla
Kotisivut
  [ Muokkaa Wikidatassa ] [ ohje ]  
Dido (oik. Florian Cloud de Bounevialle O’Malley Armstrong, s. 25. joulukuuta 1971) on englantilainen laulaja-lauluntekijä. Artistin taiteilijanimi on samalla lempinimi, jonka hänen äitinsä antoi hänelle, kun Dido oli lapsi. Dido on myös antiikin mytologiassa Karthagon kuningatar ja perustaja. Dido on BRIT Awards -palkittu, ja hän on ollut Grammy-ehdokkaana. Didon veli Rollo Armstrong osallistuu Didon soolojulkaisujen säveltämiseen ja tuotantoon.
Varhainen elämä

Didon äiti Claire (o.s. Collins) on ranskalainen runoilija ja hänen isänsä William O’Malley Armstrong (1938–2006) oli irlantilainen kustantaja ja Sidgwick & Jacksonin toimitusjohtaja. Dido kävi kouluja Thornhillin ala-asteella, Lontoon kaupungin tyttökoulussa ja Westminsterissä. Koska hän on syntynyt joulupäivänä, hän vietti ”virallista” syntymäpäiväänsä 25. kesäkuuta. Viisivuotiaana hän varasti koulusta nokkahuilun, ja teini-ikään mennessä Dido oli oppinut soittamaan pianoa, nokkahuilua ja viulua. Aikuisena hän opetteli soittamaan kitaraa ja esitteli soittotaitoaan yleisöille Life for Rent -kiertueen aikana. Ennen kuin alkoi täysipäiväiseksi muusikoksi, Dido teki töitä kirjallisuuden parissa samalla kun opiskeli lakia Lontoon yliopistossa Birkbeckissä.
Ura > Alkuaikojen levytykset

Vuonna 1995 Dido alkoi äänittää demokappaleita, jotka kerättiin kokoelmaan nimeltä Odds & Ends ja lähetettiin musiikkikustantajille. Dido oli tehnyt yhteistyötä Faithless-yhtyeen kanssa; hän osallistui muun muassa kappaleiden ”Flowerstand Man” ja ”Hem of His Garment” kirjoittamiseen ja lauloi. Lisäksi hän osallistui veljensä Rollo Armstrongin johtaman englantilaisen dance-ryhmän toimintaan. Tällä tavoin Dido tuli tutuksi Nettwerk-levy-yhtiölle, ja hän sai levytyssopimuksen. Odds & Ends kiinnitti Sony BMG:n tytäryhtiö Arista Recordsin huomion, ja Dido solmi Aristan kanssa sopimuksen Yhdysvaltain markkinoille. Odds & Ends kokoelmalta kappale ”Take My Hand” sisältyi bonuskappaleena No Angel -levyn eri versioille. ”Sweet Eyed Baby” uudelleenmiksattiin, ja samalla se sai nimen ”Don’t Think of Me”. Kappaleet ”Worthless” ja ”Me” julkaistiin vain No Angel -levyn Japanin painoksessa.
Ura > Läpimurto (1998–2000)

Didolla oli sopimus myös veljensä Rollo Armstrongin levy-yhtiön Cheeky Recordsin kanssa. Cheeky Records myytiin BMG recordsille vuonna 1999. Tämä osaltaan viivästytti No Angelin julkaisua Isossa-Britanniassa, mutta toisaalta viive salli Didon promotoida albumiaan Yhdysvalloissa. Levyn julkaisua edeltäneet ja seuranneet kiertueet lisäsivät Didon musiikin saamaa julkisuutta. Levyn ensimmäinen virallinen single oli ”Here with Me”. Kappaletta käytettiin televisiosarja Roswellin tunnusmusiikkina, ja laulusta tehtyä nokkelaa videota soitettiin MTV Europe -kanavalla. Vuonna 1998 elokuvan Sliding Doors musiikkituottaja valitsi Didon kappaleen ”Thank You” elokuvan soundtrackille.
Rap-artisti Eminem teki Didon tutuksi uudelle yleisölle, kun hän samplasi Didon luvalla ”Thank You” -kappaleen ensimmäisen säkeen omaan hittiinsä Stan. Dido itse esiintyy Eminemin kappaleen musiikkivideolla Stanin kärsivänä tyttöystävänä. Esikoisalbumiin kohdistunut kiinnostus nosti sen Euroopan ja Britannian listojen kärkisijoille jopa ennen kuin albumi virallisesti julkaistiin.
Ura > No Angel (1999–2001)

No Angel nousi Ison-Britannian vuoden 2001 myydyimmäksi albumiksi. Virallisen albumilistan kärkeen se nousi useita kertoja ilmestymisvuoden aikana. No Angelilta julkaistiin kaksi singleä, jotka ylsivät Top 10 -listalle: ”Here with Me” ja ”Thank You”. Kolmas single ”Hunter” sijoittui kahdenkymmenen parhaan kappaleen joukkoon. Levy myi platinaa yli 35 maassa. Arvioidaan että maailmanlaajuisesti sitä on myyty yli 13,5 miljoonaa kappaletta. Loppuunmyydyn maailmankiertueen jälkeen Dido ilmoitti, että hän pitää taukoa vuoden 2002 ajan. Dido alkoi tänä aikana kirjoittaa ja nauhoittaa toista albumiaan.
Ura > Life for Rent (2003–2004)

Life for Rent julkaistiin syyskuun lopussa 2003, ja siitä tuli yksi nopeimmin myyvistä albumeista brittien musiikkihistoriassa. Levy nousi listojen kärkeen useissa maissa, kuten Iso-Britannia, Irlanti, Ranska, Tanska, Sveitsi, Etelä-Afrikka, Australia, Kreikka, Meksiko, Hongkong, Malesia ja Thaimaa. Viiden parhaan joukkoon se ylsi seuraavissa maissa: Yhdysvallat, Italia, Uusi-Seelanti, Alankomaat, Saksa ja Itävalta. Albumin aloittaa hittisingle ”White Flag”. Singlen musiikkivideolla esiintyy David Boreanaz, TV-sarjojen Buffy, Angel ja Bones tähti. Levyä myytiin ensimmäisenä päivänä pelkästään Isossa-Britanniassa yli 152 000 kappaletta ja yli 400 000 ensimmäisen viikon aikana. Kolme seuraavaa singleä – ”Life for Rent”, ”Don’t Leave Home” ja ”Sand in My Shoes” – julkaistiin samoihin aikoihin, kun Dido aloitti levyyn liittyvän maailmankiertyeen. Kiertueella kuvattua materiaalia sisältävä DVD julkaistiin vuonna 2005 nimillä Dido: Live ja Dido – Live at Brixton Academy.